CELEX: C2006/294/134
Language: et
Date: 2006-12-02 00:00:00
Title: Kohtuasi F-119/06: 9. oktoobril 2006 esitatud hagi — Kerstens versus komisjon

2.12.2006   
            
            
               ET
            
            
               Euroopa Liidu Teataja
            
            
               C 294/68
            
         9. oktoobril 2006 esitatud hagi — Kerstens 
         versus
       komisjon
   (Kohtuasi F-119/06)
   (2006/C 294/134)
   Kohtumenetluse keel: prantsuse
   Pooled
   
      Hageja: Petrus J.F. Kerstens (Overijse, Belgia) (esindaja: advokaat C. Mourato)
   
      Kostja: Euroopa Ühenduste Komisjon
   Hageja nõuded
   
               —
            
            
               Tühistada individuaalsete maksete haldamise ja maksmise ameti korralduskomitee 8. detsembri 2005. aasta otsus, millega muudetakse individuaalsete maksete haldamise ja maksmise ameti organisatsiooni skeemi;
            
         
               —
            
            
               tühistada ametisse nimetava asutuse 6. juuli 2006. aasta selgesõnaline otsus, millega otsesõnu jäeti rahuldamata hageja kaebus nr R/167/06;
            
         
               —
            
            
               mõista komisjonilt hageja kasuks kahjuhüvitisena välja ex aequo et bono põhimõttel arvutatuna 5 000 euro suurune summa;
            
         
               —
            
            
               mõista kohtukulud välja Euroopa Ühenduste Komisjonilt.
            
         Väited ja peamised argumendid
   Hageja, individuaalsete maksete haldamise ja maksmise ameti “varade haldamise” üksuse endine juhataja, vaidlustab 8. detsembri 2005. aasta asjaomase otsuse, millega ta viidi üle uuringute ja planeerimise alasele ametikohale. Hageja viitab siinkohal personalieeskirjade artikli 7 rikkumisele, kuna kõnealune ametikohalt üleviimine on vastuolus teenistushuviga ega vasta ametikohtade võrdväärsuse põhimõttele. Teiseks viitab hageja personalieeskirjade nende sätete rikkumisele, milles käsitletakse distsiplinaarkaristusi. Kolmandaks väidab ta võimu kuritarvitamist.